Aare
Aare (latinski: Arula, Arola, Araris, francuski: Aar, Arole) je najduža švicarska rijeka, 
koja čitavom svojom dužinom od 295 km protiče kroz zemlju, velika južna pritoka rijeke Rajne.

Karakteristike

Rijeka Aare izvire iz glečera Unteraar u Bernskim Alpama u Kantonu Bern, ispod planine Finsteraarhorn, zapadno od prijevoja Grimsel, na jugu Švicarske.
Od tamo teče prema sjeveru, protiče kroz Meiringen i probija se kroz slikoviti kanjon Aare. Nakon tog skreće prema zapadu i razliva se po glacijalnom jezeru Brienz. 

Od tamo do slijedećeg Thunskog jezera tok rijeke je kanaliziran kod Interlakena. Nakon tog utječe u duboku dolinu teče prema sjeverozapadu do Berna, u kom gotovo potpuno okružuje njegovu srednjovjekovnu jezgru, zatim naglo skreće prema zapadu do dugačkog akumulacionog jezera 
Wohlen. Od tamo teče prema sjeveru do Aarberga, gdje se skreće na zapad i kanalom Hagneck utječe u Biennsko jezero. Iz njega teče prema sjeveroistoku paralelno sa obroncima planina Masiva Jura. 
Ispod Brugga prima pritoke Reuss i Limmat, a nakon tog uvire u Rajnu kod švicarskog Koblenza.

Aare ima sliv velik 17,779 km² koji pokriva gotove sve švicarske kantone i dio Alpske Francuske.

Izvori

Vanjske veze 

 Aare na portalu My Switzerland 

Rijeke u Švicarskoj